شه‌فه‌ق نيوز/ مايك په‌مپيۆ وه‌زير خارجيه‌ى ئه‌مريكى، وت: ئيران وه‌رده‌وامى له‌ سه‌رپيچيكردنى له‌ ياسايه‌يل ناوده‌وڵه‌تى له‌ڕێ تاقيكردنه‌يل مووشه‌كيه‌گه‌ێ و باس له‌وه‌يش كرد بڕيگ پايته‌خت ئۆرپى كه‌فتنه‌سه‌ گۆڵ مووشه‌كه‌يل ئيرانى.
په‌مپيۆ له‌وه‌خت دانيشتن ئه‌نجومه‌ن ئاسايش ناوده‌وڵه‌تى له‌باره‌ى جيوه‌جيكردن ريككه‌فتن ئه‌تۆمى وه‌ل ئيران وت: وڵاته‌يل يه‌كگرتگ قه‌بول وه‌ په‌ره‌داين مووشه‌كه‌يل ئيران ناكا ك هه‌ڕه‌شه‌ له‌ ئاسايش ناوچه‌گه‌ ئه‌كا.
جى باسه‌، په‌مپيو هه‌ميش وت: رژيم ئيرانى په‌ره‌ ئه‌ياده‌ به‌رنامه‌ مووشه‌كيه‌گه‌ێ و ئه‌و ريككه‌فتن ئه‌تۆميه‌ ئستغلال كردگه‌و و پاسه‌وان شۆرش ئيرانييش وه‌رده‌وامى ئه‌ياده‌ په‌ره‌داين وه‌ توانايه‌يل مووشه‌كيه‌گه‌ێ.
